armvectores/hy_wikipedia_2023 huggingface dataset:
(4759) Արետա

(4759) Արետա (անգլ.՝ Aretta), աստերոիդ աստերոիդների հիմնական գոտում։ Հայտնաբերվել է 1978 թվականի նոյեմբերի 7-ին Էլեանորա Հելինի և Շելտ Բասի կողմից Պալոմարում։
Միջին հեռավորությունը Արեգակից կազմում է 3,18422 ա. մ., առավելագույնը մոտենում է 2,6297 ա. մ. հեռավորության վրա և հեռանում 3,7388 ա. մ.։ Արեգակի շուրջ մեկ ամբողջական պտույտ է կատարում 2075,41 երկրային օրվա ընթացքում, իր ուղեծրով շարժվելով միջինում 0,17346 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,8° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4759) Արետա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Դեմարկուս Քազընս

Դեմարկուս Ամիր Քազընս (անգլ.՝ DeMarcus Amir Cousins, օգոստոսի 13, 1990(1990-08-13), Մոբիլ, Ալաբամա, ԱՄՆ), ամերիկացի պրոֆեսիոնալ բասկետբոլիստ, կենտրոնական։ Հանդես է գալիս Բասկետբոլի ազգային ասոցիացիայի (NBA) «Դենվեր Նագեթս» ակումբում։
Ծնվել է Մոբայլ բնակավայրում (Ալաբամա նահանգ)։ Հաճախել է «Լեֆլորե մագնետ» կոչվող ավագ դպրոցը։ Դպրոցական կարիերան ավարտելուց հետո համալսարանային առաջնությունում ներկայացրել է Կենտուկիի համալսարանը։ Մեկ ուսումնական տարի համալսարանային թիմում հանդես գալուց հետո մասնակցության հայտ է ներկայացրել NBA-ի 2010 թվականի դրաֆթում։ Ընտրվել է դրաֆթի առաջին ռաունդի 15-րդ ընտրությամբ՝ «Սակրամենտո Քինգսի» կողմից։
Ակումբային կարիերայից զատ հանդես է գալիս նաև Միացյալ Նահանգների բասկետբոլի ազգային հավաքականում, որի կազմում մասնակցել է ՖԻԲԱ-ի 2014 թվականի աշխարհի առաջնությանը՝ գրավելով առաջին տեղը։


== Արտաքին հղումներ ==
Էջը NBA.com կայքում(անգլ.)
Էջը Բասկետբոլ-ռեֆերենսում Archived 2021-03-17 at the Wayback Machine.(անգլ.)
Փոլկ շրջան (Այովա)

Անվան այլ կիրառումների համար տե՛ս՝ Փոլկ շրջան (այլ կիրառումներ)Փոլկ շրջան (անգլ.՝ Polk County), ԱՄՆ Այովա նահանգի 99 վարչական միավորներից մեկը։ Ընդհանուր տարածությունը 1.476 կմ² է, բնակչությունը՝ 430.640 մարդ (2010 թ. տվյալներով)։ Շրջկենտրոնն է Դե Մոյն բնակավայրը։ Կազմավորվել է 1846 թ.։
Երկրատես

Երկրատեսը Հայկական տոմարի համաձայն, ցերեկվա 12 ժամերից վեցերորդի անունն է։
Սա օրվա լուսավոր այն պահերից է, երբ երկիրը տեսանելի է բոլոր բարձրություններից։


== Աղբյուր ==
Խաչենիկ Անեցի

Խաչենիկ Անեցի (ծննդյան և մահվան թթ. անհայտ), 13-րդ դարի հայ ճարտարապետ։ Կառուցել է Արցախի Վարանդա գավառի Հացի գյուղի (այժմ՝ ԼՂԻՄ-ի Մարտունու շրջանում) մոտ գտնվող «Բռի եղցի» հուշարձանախմբի եկեղեցիներից մեկը և կերտել որմնափակ խաչքար։ Եկեղեցին միանավ է, թաղածածկ՝ կառուցված սպիտակավուն կրաքարի անտաշ սալերից։ Միակ՝ արևմտյան դուռն ունի քանդակազարդ շքամուտք։ Ճարտարապետի անունը հիշատակող արձանագրությունները գտնվում են եկեղեցու մուտքի վերևում և որմնափակ խաչքարի հյուսիսային կողին։
Մ.թ.ա. 50


== Դեպքեր ==


== Ծնունդներ ==


== Մահեր ==
Բաիշևո (գյուղ, Աուրգազինսկի շրջան)

Անվան այլ կիրառումների համար տե՛ս՝ ԲաիշևոԲաիշևո (ռուս.՝ Баишево, բաշկիրերեն՝ Байыш), գյուղ Ռուսաստանի Բաշկորտոստան հանրապետության Աուրգազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 47 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լիդովկա (գյուղ, Նովգորոդ-Վոլինսկի շրջան)

Անվան այլ կիրառումների համար տե՛ս՝ ԼիդովկաԼիդովկա (ուկրաիներեն՝ Лідівка), գյուղ Ուկրաինայի Ժիտոմիրի մարզի Նովգորոդ-Վոլինսկի շրջանում։ Հիմնադրվել է 1907 թվականին։
2001 թվականի տվյալներով Լիդովկա գյուղում բնակվում էր 37 մարդ։ Բնակավայրը զբաղեցնում է 0,282 կմ² տարածք։ Բնակչության խտությունը կազմում էր 131,21 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հատիս (լեռ)

Անվան այլ կիրառումների համար տե՛ս՝ Հատիս (այլ կիրառումներ)Հատիս, հանգած հրաբուխ Հայաստանի Հանրապետության Կոտայքի մարզում՝ Գեղամա լեռների հյուսիս-արևմտյան մասում, Կոտայքի սարավանդի հյուսիս-արևելքում։ Հանդիսանում է բնության հատուկ պահպանվող տարածք։


== Անուն ==
Լեռան առավել տարածված անունը Հատիս է։ Օգտագործվել են նաև Ատիս, Հադիս, ինչպես նաև Շամիրամ, Շամիրամի լեռ անվանաձևերը։
Գոյություն ունեն լեռան Հատիս կամ Հադիս անվանաձևերի ծագման մի շարք մեկնաբանություններ։ Դրանցից մեկի համաձայն Հատիս անվան հիմքում ընկած է փռյուգիական բնության մեռնող և հարություն առնող աստծո՝ Ատտիսի անունը, որն իր դիցաբանական գործառույթներով համապատասխանում է հայոց թագավոր, աստված Արա Գեղեցիկին։ Ներկայացվածից բխում է, որ լեռը նախապես կապված է եղել Արայի պաշտամունքի հետ։  
Լեռան Շամիրամ անվան ծագումը պայմանավորված է Հատիսի՝ Արայի լեռան դիմաց գտնվելու հանգամանքով և խորհրդանշում է Արա գեղեցիկի ու Շամիրամի ավանդապատումի ձևավորման ակունքները։


== Ֆիզիկաաշխարհագրական նկարագիր ==
Լեռը հանդիսանում է հանգած հրաբուխ և ունի 2528 մ բարձրություն։ Կոնաձև է, լանջերը կտրտված են խոր ձորակներով, կան ժայռոտ ելուստներ։ Կազմված է պալեոգենի լավաներից ու պեռլիտներից։ Լանդշաֆտը լեռնամարգագետնային է։  
Հարավային ստորոտի լավային ծածկույթի տակից բխում է և սկիզբ առնում Քառասունակն աղբյուրները, որոնք դասվում են խմելու բարձրորակ ջրերի շարքին։ Ընդհանուր ելքերը կազմում են մոտ 1450 լիտր/վայրկյան։ Ջուրը սառնորակ է (7, 3 - 9 °C)։ Հենց այս աղբյուրներից է սկիզբ առել 1912 թվականին Երևան քաղաքի խմելու ջրի առաջին ջրագիծը։ Ներկայում Քառասունակնի ջրերը նույնպես օգտագործվում են մայրաքաղաք Երևանի բնակչությանը խմելու ջրով ապահովելու համար։ Քառասունակնից է սկիզբ առնում Գետառ գետը։ 
2008 թվականից Հայաստանի կառավարության որոշմամբ հանդիսանում է բնության հատուկ պահպանվող տարածք։

		
		
		

		
		


== Ավանդություններ ==
Ըստ ավանդության այստեղ է Արա Գեղեցիկը հանդիպել Շամիրամին։ 


== Պատմամշակութային հուշարձաններ ==
Հատիս լեռան գագաթին և լանջերին են գտնվում շուրջ 20 պատմամշակութային հուշարձաններ։ Լեռան գագաթին է գտնվում վաղ բրոնզեդարյան ամրոցի ավերակները։


== Հիսուս Քրիստոսի արձան ==

Համաձայն 2022 թվականի հուլիսին Հայաստանի Հանրապետության վարչապետ Նիկոլ Փաշինյանի հայտարարության՝ կառավարությունը դրական եզրակացություն է տվել Գագիկ Ծառուկյանի կողմից մտահղացած այն գաղափարին, ըստ որի, Հատիս լեռան գագաթին կառուցվելու է Հիսուս Քրիստոսին ներկայացնող հսկայական արձան։


== Ծանոթագրություններ ==
Ալ-Շեյխ Բադր

Ալ-Շեյխ Բադր (արաբ․՝ الشيخ بدر‎‎‎), քաղաք Սիրիայի Արաբական Հանրապետության Տարտուսի մարզում։ Հանդիսանում է Ալ-Շեյխ Բադրի գավառի 3 շրջաններից մեկի՝ Ալ-Շեյխ Բադրի շրջանի կենտրոնը։ Քաղաքի բնակչությունը 47 982 մարդ է։
Բնակչությունը զբաղվում է շինարարությամբ և գյուղատնտեսությամբ։ Զարգացած է այգեգործությունը, շատ են ձիթապտղի և կիտրոնազգիների պարտեզները։ Շրջանը հարուստ է հնագիտական արժեք ունեցող կառույցներով ու ճարտարապետական կոթողներով։


== Ծանոթագրություններ ==
Սիվեժ (այլ կիրառումներ)

Սիվեժ, կարող է վերաբերել՝

Սիվեժ - գետ Ռուսաստանում, Աջ Սուչենգայի վտակը
Սիվեժ - գետ Ռուսաստանում, Կունոժի վտակը
Սիվեժ - գետ Ռուսաստանում, Մեծ Բոբրովկայի վտակը
Սիվեժ - գետ Ռուսաստանում, Ստրելնայի վտակը
Կուրեջո

Կուրեջո (իտալերեն՝ Cureggio), քաղաք Իտալիայի Պիեմոնտ մարզի Նովարա գավառում։
Բնակչությունը 2248 մարդ է (2010 թվականի տվյալներով)։ Բնակչության խտությունը 281 մարդ/կմ² է։ Տարածքը 8 կմ² է։ Փոստային ինդեքսը՝ 28060։ Հեռախոսային կոդը՝ 0322։
Բնակավայրի հովանավորն է համարվում Մադոննա Ասունտան։


== Ժողովրդագրություն ==
Բնակչության աճը


== Կոմունայի վարչակազմ ==
Հեռախոսահամար։ 0322 839100
Էլեկտրոնային հասցե։ segreteria@comune.cureggio.no.it
Գլխավոր կայք։ www.comune.cureggio.no.it


== Տես նաև ==
Իտալիայի գավառներ


== Արտաքին հղումներ ==
Կուրեջոյի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Վարդան Բաղիշեցի (ժամանակագիր)

Անվան այլ կիրառումների համար տե՛ս՝ Վարդան Բաղիշեցի (այլ կիրառումներ)
Վարդան Բաղիշեցի Եղիայի (ծնված թվականն անհայտ, Խողց գյուղաքաղաք —1705 թվականի մարտի 31-ին(1704), թաղվել է Ամրդոլու վանքի եկեղեցում (Բաղեշ)), հայ ժամանակագիր, Ամրդոլու վանքի դպրոցի ամենանշանավոր ներկայացուցիչը, եկեղեցական գործիչ։ Սովորել է Ամրդոլի վանքում, դարձել վարդապետ և նույն վանքի առաջնորդ (1663)։ Ծավալել է մշակութային և շինարար, աշխույժ գործունեություն։ Մեզ է հասել Վարդան Բաղիշեցիի դիմանկարը, որ նկարել է տվել Երուսաղեմի պատրիարք Գրիգոր Շիրվանցի Շղթայակիրը և պահել մատուռում՝ ի հիշատակ սիրելի ուսուցչի։ Վարդան Բաղիշեցին 1669—1671 թվականներին այցելել է Հայաստանի հոգևոր կենտրոնների դպրոցները։ Եղել է Լիմում ու Տարոնում․ այստեղ Փակել է Սուրբ Առաքելոց վանքի պարտքերը, նորոգել եկեղեցու գմբեթը և վերստին շինել տվել Սուրբ Ստեփանոսի տաճարը, որ կործանվել էր Լենկթեմուրի արշավանքների հետևանքով։ Վարդան Բաղիշեցուց մեզ են հասել Ամրդոլու մատենադարանի ձեռագիր ու տպագիր գրքերի ցուցակը, ապա մի ժամանակագրություն, որն ընդգրկում է 1170-1657 թվականների Հայաստանի պատմական անցքերի համառոտ շարադրանքը, ինչպես նաև ցանկեր՝ հայ պատմիչների գործերի և օտարազգի պատմիչների հայերեն թարգմանությունների (5-րդ դարից —18-րդ դարի սկիզբ)։ Ցանկերում նշված են նաև այնպիսի պատմիչների անուններ, որոնք թեև հայտնի են, բայց նրանց պատմությունները մեզ չեն հասել․ Վարդան Բաղիշեցու ջանքերով նրանց երկերը ժողովվել են Ամրդոլու վանքում։
Վարդան Բաղիշեցու կրթել և ուսուցանել է շատ աշակերտներ, որոնցից նշանավոր են Հովհաննես Կոլոտը, Աբրահամ Քեղեցին և ուրիշներ։ Վարդան Բաղիշեցուն ներբողել է Գրիգոր Շղթայակիրն իր «Վիպասանութեան» մեջ․ նրան է ձոնվել նաև աշուղական մի երգ՝ «Գովասանք Վարդան վարդապետին Բաղի շեցլոյ, ասացեալ յաշըղներաց» խորագրով։


== Գրականություն ==
Ալիշան Ղ․ , Հայապատում, Վենետիկ,1901
Օրմանյան Մ․, Ազգապատում, հատոր 2, Կոստանդնուպոլիս, 1914
Ակինյան Ն․, Բաղեշի դպրոցը, Վենետիկ, 1952, էջ 231—311
Լեո, Երկերի ժողովածու, հատոր 3, Երևան , 1969
Աջիփունգար

Աջիփունգար, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։ Գտնվում էր Սեբաստիա քաղաքից հարավ-արևելք։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
(668) Դորա

(668) Դորա (անգլ.՝ Dora), աստերոիդ աստերոիդների հիմնական գոտում։ Հայտնաբերվել է 1908 թվականի հուլիսի 27-ին Աուգուստ Կոպֆի կողմից Հայդելբերգում։
Միջին հեռավորությունը Արեգակից կազմում է 2,798619 ա. մ., առավելագույնը մոտենում է 2,1469 ա. մ. հեռավորության վրա և հեռանում 3,4503 ա. մ.։ Արեգակի շուրջ մեկ ամբողջական պտույտ է կատարում 1710,07 երկրային օրվա ընթացքում, իր ուղեծրով շարժվելով միջինում 0,210518 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,84° անկյուն։
Դորա աստերոիդը գլխավորում է Դորայի աստերոիդների ընտանիքը, որը տեղաբաշխված է հիմնական աստերոիդների գոտում։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(668) Դորա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Աստերոիդների ցանկ (65501-65600)

Աստերոիդների ցանկ (65401-65500)  • Աստերոիդների ցանկ  • Աստերոիդների ցանկ (65601-65700)
 Աստերոիդների ցանկ (65401-65500)  • Աստերոիդների ցանկ  • Աստերոիդների ցանկ (65601-65700)


== Աղբյուր ==
«Discovery Circumstances: Numbered Minor Planets (65001)-(70000)»։ www.minorplanetcenter.net
Մորոզի (գյուղ, Կոբելյակի շրջան)

Անվան այլ կիրառումների համար տե՛ս՝ ՄորոզիՄորոզի (ուկրաիներեն՝ Морози), գյուղ Ուկրաինայի Պոլտավայի մարզի Կոբելյակի շրջանում։
2001 թվականի տվյալներով Մորոզի գյուղում բնակվում էր 336 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հելլեկուննու

Հելլեկուննու (էստ․՝ Hellekunnu), գյուղ Էստոնիայի Վիրումաա նահանգի Լասվա շրջանում։
2011 թվականի տվյալներով գյուղում բնակվում էր 21 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Աշունք

Աշունք, գյուղ Մեծ Հայքի Տայք աշխարհում, իսկ ապա գյուղ Արևմտյան Հայաստանում, Էրզրումի վիլայեթի Թորթումի գավառակում։ Գտնվում է Կիսկիմ գյուղաքաղաքից 30 կմ հարավ, Թորթումի ձախակողմյան վտակներից մեկի ստորին հոսանքի վրա։


== Աշխարհագրություն ==
Տարածքը բարձրադիր էր, անտառապատ և լեռնային։


== Պատմություն ==
Գյուղի մասին առաջին անգամ հիշատակել է Վարդան Արևելցին (XIII դար)։ XVIII-XIX դարերում գյուղը կոչել են Վանք։


== Բնակչություն ==
1877-1878 թվականներին խղճուկ բնակավայր էր և ուներ 3 տուն քուրդ բնակիչ։


== Պատմամշակութային կառույցներ ==
Աշունքի մոտ է գտնվում Վանք վանքի ավերակները։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Իվանովսկի գյուղական խորհուրդ (Վելիկոպիսարևսկի շրջան)

Անվան այլ կիրառումների համար տե՛ս՝ Իվանովսկի գյուղական խորհուրդ (այլ կիրառումներ)Իվանովսկի գյուղական խորհուրդ  (ուկրաիներեն՝ Іванівська сільська рада), Ուկրաինայի Սումիի մարզի Վելիկոպիսարևսկի շրջանում։
2001 թվականի տվյալներով Իվանովսկի գյուղական խորհրդում բնակվում էր 1503 մարդ։ Խորհրդում կա 1 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Սիմսկոե

Սիմսկոե (ռուս.՝ Симское, բաշկիրերեն՝ Эҫем), գյուղ Ռուսաստանի Բաշկորտոստան հանրապետության Իգլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 97 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լեմոնա

Լեմոնա (հուն․՝ Λεμώνα)՝ գյուղ Կիպրոսի Հանրապետության Պաֆոսի շրջանում։ Ըստ 2001 թվականի տվյալների բնակչությունը կազմում է 60 մարդ։ Տեղակայված է Պաֆոս քաղաքից 25 կմ դեպի հյուսիս-արևելք։


== Ժողովրդագրություն ==


== Ծանոթագրություններ ==
(3577) Պուտիլին

(3577) Պուտիլին (անգլ.՝ Putilin), աստերոիդ աստերոիդների գոտու արտաքին մասում։ Հայտնաբերվել է 1969 թվականի հոկտեմբերի 7-ին Լյուդմիլա Չեռնիխի կողմից Նաուչնիում։
Միջին հեռավորությունը Արեգակից կազմում է 3,944809 ա. մ., առավելագույնը մոտենում է 3,165 ա. մ. հեռավորության վրա և հեռանում 4,7246 ա. մ.։ Արեգակի շուրջ մեկ ամբողջական պտույտ է կատարում 2861,79 երկրային օրվա ընթացքում, իր ուղեծրով շարժվելով միջինում 0,125796 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,74° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3577) Պուտիլին աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պատրիս Մակ-Մահոն

Մարի Էդմ Պատրիս Մորիս Մակ-Մահոն (Mac-Mahon, հունիսի 13, 1808(1808-06-13), Սյուլլի - հոկտեմբերի 17, 1893(1893-10-17), Մոնկրեսոն), ֆրանսիական պետական և ռազմական գործիչ, Ֆրանսիայի մարշալ (1859)։
Մասնակցել է 1853-1856 թվականների Ղրիմի պատերազմին։ 1855 թվականին Մակ-Մահոնի դիվիզիան գրավել է Մալախով կուրգանը (Սևաստոպոլի մոտ)։ 1864-1870 թվականներին եղել է Ալժիրի գեներալ-նահանգապետ։ 1870-1871 թվականների ֆրանս-պրուսական պատերազմի ժամանակ նրա բանակը պարտվել է Սեղանի մոտ (1870), ապա Մակ-Մահոնը գլխավորել է վերսալցիների բանակը, որը գործում էր Փարիզյան կոմունայի (1871) դեմ։ 1873-1879 թվականներին Մակ-Մահոնը եղել է Ֆրանսիայի հանրապետության պրեզիդենտը։ 1876 թվականին նրա մասնակցությամբ նախապատրաստվող միապետական հեղաշրջման ձախողումից և միապետականների սենատում մեծամասնությունը կորցնելուց հետո, 1879 թվականին, Մակ-Մահոնը պաշտոնաթող է եղել։


== Ծանոթագրություններ ==
Խունկուդա

Խունկուդա (վրաց.՝ ხუნკუდა), գյուղ Վրաստանում։ Գտնվում է Աջարիայի Ինքնավար Հանրապետության Քեդայի շրջանում։


== Դիրք ==
Գտնվում է ծովի մակարդակից 300 մետր բարձրության վրա։ Շրջկենտրոն Քեդայից 1 կմ հեռավորության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 122 մարդ։


== Ծանոթագրություններ ==
Կոլյա Ավետյան

Վիքիպեդիայում կան հոդվածներ  Ավետյան ազգանունով այլ մարդկանց մասին:Կոլյա Թորգոմի Ավետյան (մարտի 18, 1931(1931-03-18), Սարահարթ), հայ ֆիզիկոս, ֆիզիկամաթեմատիկական գիտությունների թեկնածու, դոցենտ։ ՀԽՍՀ Պետական մրցանակի դափնեկիր (1984)։


== Կենսագրություն ==
Ծնվել է 1931  մարտի 18-ին, Սպիտակի շրջանի Սարահարթ գյուղում։ 1949 թվականին ավարտել է Սպիտակի թիվ 2 դպրոցը և ընդունվել ԵՊՀ ֆիզիկամաթեմատիկական ֆակուլտետ։ 1955 թվական, ավարտելով ԵՊՀ-ն, աշխատանքի է անցել ընդհանուր ֆիզիկայի ամբիոնում։ 1957  թվականին տեղափոխել է նյпւթի կառուցվածքի ամբիոն և զբաղեցրել սկզբում ասիստենտի, այնուհետև ավագ դասախոսի պաշտոն։ 1960 թվականին ընդունվել է Մոսկվայի Մ. Լոմոնոսովի անվան պետական համալսարանի ասպիրանտուրա, 1984 թվականին պաշտանել է թեկնածուական ատենախոսություն։ 1985 թվականին նրան շնորհվել է դոցենտի կոչում։ 1963 թվականիցից դասավանդում է ԵՊՀ֊ում։
Հեղինակ է շուրջ 60 գիտական հրապարակումների, համահեղինակ «Ատոմային ֆիզիկայի պրակտիկում» (Ե., 1965), «Ատոմային ֆիզիկա (լաբորատոր աշխատանքներ)» (Ե., 2006) ուսումնական ձեռնարկների։ 1980-1982 թվականներին Պետրոս Բեզիրգանյանի և նրա ջանքերով հաջողվել է նախագծել, պատրաստել և փորձարկել մի համակարգ, որը հնարավորություն է տալիս հաշված րոպեների ընթացքում ձևավորել և մոնիտորի էկրանին ցուցադրել բյուրեղային կառուցվածքի արատները։ ԵՊՀ-ն Լենինգրադի «Բուրեվեստնիկ» գիտաարտադրական ձեռնարկության հետ համատեղ պատրաստել և Խորհրդային Միության մի շարք գիտական կենտրոնների է տրամադրել մոտ մեկ տասնյակ այդպիսի համակարգեր։ Այդ աշխատանքների համար 1984 թվականին գործընկերների հետ միասին արժանացել է ՀԽՍՀ Պետական մրցանակի։


== Ծանոթագրություններ ==
Քրիստիանիա ազատ քաղաք

Քրիստիանիա, հայտնի նաև Քրիստիանիա ազատ քաղաք անվամբ (դանիերեն՝ Fristaden Christiania), ինքն իրեն անկախ հռչակած ինքնավար թաղամաս է՝ մոտ 850 բնակչությամբ, զբաղեցնում է 34 հեկտար տարածք Դանիայի մայրաքաղաք Կոպենհագենի Քրիստիանհավն ավանում։ Կոպենհագենի քաղաքային իշխանությունները Քրիստիանիան համարում են մեծ համայնք, բայց տարածքը յուրահատուկ կարգավիճակ ունի, որը կարգավորվում է հատուկ՝ 1989 թ. ընդունված Քրիստիանիայի օրենքով։


== Արտաքին հղումներ ==
Քրիստիանիայի պաշտոնական կայքէջ Archived 2003-06-24 at the Wayback Machine.(դան.)(անգլ.)
Քրիստիանիայի ճանապարհային ուղեցույց (ռուս.)
Քրիստիանիան Archived 2010-09-04 at the Wayback Machine. denmark.worlds.ru-ում
Ազատ Հիպի քաղաք՝ Քրիստիանիա
2011 թվականի հունվար, Քրիստիանիայի լուսանկարներ
Ժողովածու (674)

Ժողովածու (674), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 674 թվի տակ։ Ձեռագիրը գրվել է 18-րդ դարում։ Գրված է թղթի վրա։ Ձեռագիրը կազմված է 78 թերթից։ Գրված է միասյուն, նոտրգրով։ Կազմը` լաթապատ ստվարաթուղթ։ Հիշատակարաններ՝ հետագայի՝ 47բ (1817 թ․), կնիք՝ 1ա (1811 թ․ Հակոբ վարդապետ)։


== Բովանդակություն ==
Կղեմէսի Գալանոսի Իմաստասիրական վիճաբանութիւն յաղագս հոգւոյ, Յաղագս խորհրդոյ եկեղեցւոյ։


== Ծանոթագրություններ ==
Գունաչափություն (քիմիա)

Գունաչափություն, վերլուծական քիմիայում, լուսաչափական եղանակներ, որոնցով որոշում են լուծույթներում գունավոր նյութերի պարունակությունը։
Չափում են լուծույթի կլանած լույսի քանակությունը՝ կախված գունավոր բաղադրիչի խտությունից։ Այդ կախումն արտահայտվում է Բուգեր-Լամբերտ-Բերի օրենքով․ I=I0*e-xlc (1)։ Լոգարիթմելով (1)-ը կստանանք՝ lո(l0/l)=xcl=D (2)։ D-ն կոչվում է լուծույթի օպտիկական խտություն։ (2)-ից երևում է, որ լուծույթի օպտիկական խտությունը ուղիղ համեմատական է լուծույթի խտությանը։ Այդ պատճառով գործնականում նյութի խտությունը որոշում են չափելով լուծույթի օպտիկական խտությունը լուսագունաչափով, սպեկտրալուսաչափով (օբյեկտիվ եղանակ) կամ աչքով (սուբյեկտիվ եղանակ)։ Վերջին դեպքում լուծույթի գույնը համեմատում են համեմատական լուծույթների գույների հետ։ Գունաչափության զգայնությունը մեծանում է, եթե լուծույթով անցնող լույսը մեներանգ է։ Անհրաժեշտ է ընտրել ալիքի այնպիսի երկարություն ունեցող ճառագայթ, որն ավելի լավ է կլանում հետազոտվող նյութը։
(6099) Սաարլենդ

(6099) Սաարլենդ (անգլ.՝ Saarland), աստերոիդ աստերոիդների հիմնական գոտում։ Հայտնաբերվել է 1991 թվականի հոկտեմբերի 30-ին Ֆրեյմուտ Բորնգենի կողմից Տաուտենբուրգում։
Միջին հեռավորությունը Արեգակից կազմում է 2,297841 ա. մ., առավելագույնը մոտենում է 1,7668 ա. մ. հեռավորության վրա և հեռանում 2,8289 ա. մ.։ Արեգակի շուրջ մեկ ամբողջական պտույտ է կատարում 1272,27 երկրային օրվա ընթացքում, իր ուղեծրով շարժվելով միջինում 0,282959 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,6° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6099) Սաարլենդ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ներքին առևտուր

Ներքին առևտուր, տարբերվում է միջազգային առևտրից, հայրենական ապրանքների փողանակումն է երկրի սահմանների ներսում։ կարող է ստորաբաանվել 2 կատեգորիայի՝ մեծածախի և մանրածախի։ Մեծածախ առևտուրն այն է, որ գնում են մեծ քանակությամբ ապրանքներ արտադրողներից կամ դիլերներից, և վաճառում դրանք ավելի փոքր քանակությամբ մանրածախ վաճառք իրականացնողներին, կամ նույնիսկ սպառողներին։ Մեծածախ առևտուրը ստանձնում են մեխածախ  վաճառականները կամ մեծածախ հանձնաժողովի գործակալները։
Մանրածախ առևտուր իրականացվում է փոքր քանակի ապրանքների իրացումը սպառողների կողմից։ Այս տեսակի առրտուրն իրականացվում է մանրածախ վաճառողների կողմից։ Գործնականում, սակայն, արտադրողները և մեծածախ վաճառողները նաև ապրանքների մանրածախ բաշխում իրականացնում են առանց միջնորդ մանրածախ առևտրի, որով  ավելի մեծ շահույթ են ստանում։


== Կարևորություն և դեր ==
Ներքին առևտրի կարևորությունն այն է, որ այն հեշտացնում է ապրանքների փոխանակումը երկրի ներսում։ Այս միջոցով համոզվում ենք, որ արտադրության գործոնները հասնում են ճիշտ հասցեի, որպեսզի երկրի տնտեսությունը կարողանա աճել։Թույլատրելով՝ տարբեր տեսակի ապրանքների և ծառայությունների, երկրի տարբեր մասեր հասնելը բարելավում է բնակիչների կենսամակարդակը, ինչպես նաև երկրի զբաղվածության մակարդակը։Եվ դա օգնում է արդյունաբերության աճին`ապահովելով հումքի առկայությունը։
Օտարերկրացի վաճառականները համաձայնության են գալիս տեղացի վաճառականների հետ, քանի որ դժվար է անմիջապես ձեռք բերել պահանջվող ապրանքնեռը այլ երկրից։

Մեծածախ առևտուր
Մեծածախ առևտուրը շատ կարևոր դեր է խաղում ներքին առևտրի զարգացման գործում։ Կարելի է նույնիսկ ասել, որ այն ներքին առրտրի ողնաշարն է։ Մեծածախ վաճառքը անմիջական կապի մեջ է արտադրողների հետ, բայց անուղղակի կապի մեջ՝ սպառողների։ Մեծածախ վաճառքը հիմնականում զբաղվում է արդյունաբերության մեկ տեսակով. օրինակ՝ մեքենաշինություն, տեքստիլ, գրենական պիտույքներ։ Նրան ունեն իրենց սեփական փահեստները, այսպիսով արտադրողները չեն մտահոգվում տարածքի համար։  Նրանք, սովորաբար, կատարում են կանխիկ վճարումներ մանրածախ առևտրից, երբեմն նաև սպառողներից, կանխիկ գործարքները ձեռնտու են արտադրողների համար։ Նրանք մանրածախ վաճառողներին վաճառում են փոքր քանակությամբ, որը ազատում է վաճառողներին հավելյալ տարածք ունենալու խնդրից։Դրանք երբեմն մանրածախ առևտրին թույլ են տալիս  վարկեր ստանալ։


== Մանրածախ առևտուր ==
Մանրածախ վաճառողը հիմնականում ապրանքի վերջնական վաճառողն է։Մանրածախ վաճառք իրականացնողները մասամբ պարռադիր չէ որ լինեն եկ արդյունաբերությունից. նրանք կարող են միաժամանակ վաճառել տարատեսակ ապրանքներ։ Այն հիմնականում ձեռք է բերվում ապառիկ կամ կանխիկ։Մեծածախ վաճառողների համեմատ վաճառքը կատարվում է փոքր քանակությամբ։


== Աղբյուրներ ==
[1] Difference between international and domestic trade
N.D. Kapoor & Bharat Bhushan, R. P. Maheshwari (1997)։ ISC Commerce։ India: Pitambar Publishing։ էջեր 199–278։ ISBN 81-209-0447-8 
[2] Archived 2012-06-21 at the Wayback Machine. International Trade vs. Domestic Trade – Differences, Statistics & Potential Risk Factors
Գավազան (բերդ)

Անվան այլ կիրառումների համար տե՛ս՝ Գավազան (այլ կիրառումներ) Անվան այլ կիրառումների համար տե՛ս՝ Գավարզին (այլ կիրառումներ)Գավազան կամ Գավարզին, ռազմական կառույց Գարդման գավառում, Ոսկեպար և Ջողազ գետակների ձախ կողմում, դաշտավայրի վրա՝ վեր խոյացող մի ահարկու ժայռ կա, որի արևելյան ստորոտը պարսպապատված է։


== Ճարտարապետություն ==
Ամրոցի ներսում սենյակներ ու խցեր են, դրանցից մեկում՝ նաև ջրհոր։ Ամրոցի հյուսիսային կողմում վտանգավոր մի արահետ տանում է դեպի ամրոցի գագաթը, որը մոտ 200 կմ հարթ տարածություն է, աճում են բռինչ, վայրի դեղձենի և ծառերի ու թփերի այլ տեսակներ։ Ժայռի արևմտյան կողմում, մոտ 200 մ բարձրության վրա կա մեծ քարայր, որի ճանապարհը հայտնի չէ։ Պատմում են, որ վաղ ժամանակներում արծիվներր այդ քարայրից հանել և ցած են գցել գորգի և կարպետի փտած կտորներ։


== Պատմություն ==

Գավարզին ամրոցի հարավարևելյան կողմում գտնվում է Դամիրչլա գյուղը, նրա շրջակայքում կա մեծ գերեզմանոց և ավերակ եկեղեցի։ Այստեղ անցյալում հայկական մի քանի գյուղեր են եղել, որոնց բնակիչները թշնամիների հարձակումներից պատսպարվել են այդ ամրոցում։ Ամրոցից ոչ հեռու, Ջողազ գետի վրա ուր այժմ կառուցվել է մեծ ջրամբար, պահպանվել են նախնադարյան կամրջի և փոստակայանի շենքի հիմնապատերը, որտեղ 1828 թվականին Պարսկաստան մեկնելիս գիշերել է Ա. Ս. Գրիբոյեդովը։


== Գրականություն ==
Ի.Բ. Էլլարյան,  Աղստևի հովտի պատմության և կուլտուրայի հուշարձաններ, Երևան, «Հայաստան», 1980 — 33-36, էջեր 33-36 — 154 էջ։
Յովհաննէսեան Հ. Մ., Հայաստանի բերդերը, Վենետիկ, 1970, էջ 487-492։
Արևելասիբիրական ծով

Արևելասիբիրական ծով, Հյուսիսային սառուցյալ օվկիանոսի ծայրամասային ծով, Ասիայի հյուսիսարևելյան ափերի մոտ, Նորսիբիրական կղզիների և Վրանգելի կղզու միջև։
Հյուսիսային սահմանն անցնում է մոտավորապես 200 մ իզոբարով։ Տարածվում է մայրցամաքային ծանծաղուտի ծայրեզրով։ Մակերեսը 936 հզ․ կմ³ է, միջին խորությունը՝ 45 մ, առավելագույնը՝ 155 մ։ Ջրի ծավալը՝ 42 հզ․ կմ³։ Ափագիծը թույլ է կտրտված։ Առաջացնում է Չաունյան խորշը և Կոլիմայի ծոցը։ Արևելա-Սիբիրական ծովում են գտնվում Նորսիբիրական կղզիների մի մասը, Արջի կղզիները, Այոն, Շալաուրով կղզիները և այլն։ Արևելա-Սիբիրական ծով են թափվում Կոլիմա, Ալազեյա, Ինղիգիրկա և ուրիշ գետեր։ Կլիման արկտիկական է։ Ձմռանը ամբողջ ծովը սառցակալում է, ամռանը արևմտյան մասն առափնյա գոտում (երբեմն մինչև մի քանի հարյուր կմ լայնությամբ) ազատվում է սառույցներից, բայց լողացող սառույցները արևելյան ափերի մոտ պահպանվում են։ Ջրի ջերմաստիճանը ամռանը բաց ծովում 0 °C և -1 °C է, ձմռանը սառույցի տակ տատանվում է -1, 2°-ից մինչև -1․8 °C, մեծ խորություններում - 1, 5 °C -ից ցածր է։ Աղիությունը՝ մինչև 30%։ Մակընթացությունները կեսօրյա բնույթի են և աննշան։
Հոսանքները շրջանաձև են, ունեն ժամսլաքի շարժման հակառակ ուղղություն։ Արևելա-Սիբիրական ծովը հարուստ է արդյունագործական նշանակություն ունեցող գազաններով և ձկներով։ Գլխավոր նավահանգիստներն են Պևեկը, Ամբարչիկը։ Արևելա-Սիբիրական ծովը Հյուսիսային ծովային ուղու մասն է։
Գութան

Անվան այլ կիրառումների համար տե՛ս՝ Գութան (այլ կիրառումներ)
Գութան, հողը վարող գյուղատնտեսական գործիք։ Բաղկացած է հետևյալ մասերից․ ձևիչ՝ հողը կտրում է ուղղաձիգ, խոփ, որի միջոցով հողաշերտը կտրվում է հորիզոնական ուղղությամբ, թեք կտրված հողաշերտը փխրեցնում է և շրջում, մաճ, որի օգնությամբ մաճկալը ուղղություն է տալիս գութանի ընթացքին և կարգավորում ակոսի պահանջվող խորությունը։ Գութանը կարող է ունենալ նաև նախագութանիկ՝ հողի վերին ճիմոտ շերտը կտրելու և ակոսի մեջ գցելու համար, և ակոս խորացնող թաթիկ՝ ակոսի հատակը փխրեցնելու համար։ Գութաններն ըստ աշխատանքի բնույթի ու թևի ձևի լինում են գլանային, շատ թեթև հողերի կրկնավարի համար, կիսագլանայիև՝ ոչ ծանր ու ճիմոտ հողերի համար, կիսապտուտակային կամ համապիտանի՝ ծանր հողերի համար, և պտուտակային՝ խամ ու խոպան հողերի համար։ Ըստ քարշող ուժի լինում է եզնաքարշ, ձիաքարշ, տրակտորային (կցովի կամ կախովի) և ինքնագնաց՝ տեղավորված ինքնագևաց առանցքի վրա։ Գութանները լինում է միակորպուս և բազմակորպուս (կորպուսների թիվը ութից չի անցնում)։ Հինգից ավելի կորպուս ունեցող գութանը՝ կցովի կամ կիսակախովի է։ Ըստ նշանակության լինում են ընդհանուր օգտագործման (հողը 20-35 սմ խորությամբ վարելու համար) և հատուկ գութաններ (այգիները, անտառի հողերը, թփուտները վարելու համար)։


== Գութանի պատմությունը Հայկական լեռնաշխարհում ==
Գութանը սկզբում եղել է փայտյա (խոփը՝ երկաթից), ապա՝ երկաթյա։ Գութանի նախատիպը եղել է նախագութանը (արորից գութանի անցման տիպ)։ Հայկական գութաններն առաջացել են Այրարատի, Բարձր Հայքի, Սյունիքի, Վասպուրականի, Աղձնիքի ու Ծոփքի նահանգներից։ Առջևի մասում ունեն երկայնական լծակ (գռնել), որը երկաթյա հաստ շղթայով հաջորդաբար միանում է եզների կամ գոմեշների լծերին (4-12 զույգ)։ Գութանը կարող է գործել գրեթե բոլոր տիպի հողերում։ Հայերի մեջ այն ունեցել է մեծ համարում, փառաբանվել ու գովերգվել հորովելներում և ժողովրդական այլ ստեղծագործություններում։ Գութանի դերը գյուղատնտեսության մեջ այնքան կարևոր է եղել, որ իր ողջ սարվածքով հաճախ քանդակվել է հմուտ երկրագործների շիրմաքարերի վրա։
Սոնա Շահգելդյան

Սոնա Շահգելդյան (փետրվարի 14, 1986(1986-02-14), Երևան, Հայկական ԽՍՀ, ԽՍՀՄ), հայկական փոփ, ջազ երգչուհի։ Առաջին հայ մասնակիցը, ով Նոր ալիք երգի մրցույթում 2010 թվականին հաղթեց։


== Կենսագրություն ==
Ծնվել է 1986 թվականի փետրվարի 14-ին Երևանում։ Երկու տարի սովորել է Ալեքսեյ Հեքիմյանի անվան երաժշտական դպրոցի դաշնամուրի և սոլֆեջոյի դասարաններում։ 2003 թվականին ավարտել է Երևանի Ս. Զորյանի անվան համար 56 միջնակարգ դպրոցը։
2004-2008 թվականներին սովորել է Երևանի Կոմիտասի անվան պետական կոնսերվատորիայի ջազ-վոկալ բաժնում։ Մասնակցել է բազմաթիվ միջազգային մրցույթների Ռուսաստանում, Լատվիայում, Ուկրաինայում՝ զբաղեցնելով առաջին հորիզոնականներ։ 2010 թվականին «Նոր ալիք» երգի միջազգային մրցույթում զբաղեցրել է առաջին տեղը։ 2012 թվականին Հայաստանի ազգային երաժշտական մրցանակաբաշխության ժամանակ արժանացել է «Տարվա լավագույն երգչուհի» մրցանակին։


== Սկավառակագրություն ==
«Դեպի երկինք»


== Արտաքին հղումներ ==
Սոնա Շահգելդյան
Սոնա Շահգելդյանը մեմերի հանրագիտարանում
Դավ Քամերոն

Դավ Օլիվիա Քամերոն (անգլ.՝ Dove Olivia Cameron, հունվարի 15, 1996(1996-01-15), Սիեթլ, Վաշինգտոն, ԱՄՆ), երիտասարդ ամերիկացի դերասանուհի և երգչուհի։ Հայտնի է դարձել «Հույսի տրամպլին» ֆիլմի և «Լիվ և Մեդդի» հեռուստասերիալի միջոցով, որոնցում կատարել է գլխավոր դերերը։


== Կենսագրություն ==
Երբ Քամերոնը փոքրիկ է եղել, ստացել է Դավ («աղավնի») անվանումը հորից, Ֆիլիպ Ալանա Հոսթերմանից։ Երբ Դավը ութ տարեկան էր, նա արդեն խաղում էր սիրողական թատրոնի բեմում։ Որպեսզի շարունակի ուսումնասիրել դերասանական գործը, բայց արդեն պրոֆեսիոնալ հարթակում, նա 14 տարեկանում մեկնում է Լոս-Անջելես։ Որտեղ նա ընդունվում է Burbank High School, որտեղ սկսում է երգել երգչախմբում։ Նրա հայրը մահացել է ուռուցքից, երբ նա դեռ փոքր էր։ Երկրորդ անունը՝ Քլոե։


== Անձնական կյանք ==
Նշանված է «Լիվ և Մեդի» հեռուստասերիալում իր զուգընկերոջ Ռայան ՄակՔերթանի հետ։ Նաև նրանք երգում և իրենց դուետն անվանում են "The Girl and The Dreamcatcher".


== Ֆիլմագրություն ==


== Ծանոթագրություններ ==
Ներքին Նազարովա

Նազարովա Ներքին, գյուղ Արևմտյան Հայաստանում, Վանի վիլայեթի Բերկրիի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Վահագնի լեռներ

Վահագնի լեռներ, լեռնաբազուկ Հայաստանի Լոռու մարզում, Բազումի լեռների հյուսիս–արևելյան ճյուղավորություններից, համանուն գյուղից արևմուտք։ Ամենաբարձր գագաթը Քարհատ լեռն է՝ 2230 մ, երկարությունը՝ 12 կմ։


== Ծանոթագրություններ ==
Գեորգի Գիրս (ռազմական գործիչ)

Գեորգի Գիրս (ռուս.՝ Георгий Фёдорович Гирс, դեկտեմբերի 28, 1877(1877-12-28), Սանկտ Պետերբուրգ, Ռուսական կայսրություն - 1967, ԽՍՀՄ), ռուս զինվորական, ռուսական կայսերական բանակի գնդապետ, մանկավարժ ու ռազմական պատմաբան։


== Կենսագրություն ==
Գեորգի Գիրսը ծնվել է 1877 թվականի դեկտեմբերի 28-ին Սանկտ-Պետերբուրգում, ուղղափառ ընտանիքում։ Սովորել է Պաժեսկի կորպուսում, զինվորական ծառայության է անցել 1895 թվականի սեպտեմբերի 1-ին։ 1897 թվականին Պաժեսկի կորպուսն ավարտելուց հետո ստացել է կամեր-պաժի պոդպորուչիկի կոչում և ծառայել Պրեոբրաժենսկի գնդի լեյբ-գվարդիայում։ 1901 թվականին ստացել է պորուչիկի կոչում։ 1905 թվականին ավարտել է Ալեքսանդրովյան ռազմա-իրավաբանական ակադեմիան և նույն տարում ստացել շտաբս-կապիտանի կոչում։ Այնուհետև 1906 թվականին ավարտել է սպաների պատրաստման դասընթացները, կադետական կորպուսներում դաստիարակչական գործունեություն իրականացնելու նպատակով։ 1907 թվականին Պրեոբրաժենսկի գնդից տեղափոխվել է Պաժեսկի Նորին Կայսերական Մեծության կորպուս, որպես սպա-դաստիարակ, կոչումը բարձրացնելով կապիտանի աստիճանի։ 1914 թվականի հունիսի 19-ից եղել է Պաժեսկի կորպուսի դասարանների տեսուչի օգնական, 1910 թվականից` փոխգնդապետ, 1914 թվականից` գնդապետ։ 1914 թվականի հունիսի 20-ից Գեորգի Գիրսը եղել է Ֆինլանդական գեներալ-նահանգապետի գրասենյակի բաժնի վարիչ։ Մասնակցել է Առաջին համաշխարհային պատերազմին։ Մինչև 1916 թվականի ապրիլի 23-ը ծառայել է 425-րդ հետևակային Կարգոպոլյան գնդում, որից հետո փոխադրվել է 10-րդ Թուրքեստանյան հրաձգային գունդ, այնուհետև նշանակվել է 9-րդ Թուրքեստանյան հրաձգային գնդի հրամանատար, 1917 թվականի սեպտեմբերի 15-ից` 3-րդ Մոսկովյան կադետական կորպուսի տնօրեն։
Հոկտեմբերյան հեղափոխությունից հետո Պաժեսկի կորպուսը փակվել է։ Գիրսը որոշ ժամանակ բնակվել է մոր մոտ` Սերգիև Պասադում։ 1918 թվականից Գեորգի ֆեոդրովիչը ծառայել է Բանվորա-գյուղացիական Կարմիր բանակում։ Եղել է Ռազմա-մանկավարժական ակադեմիայի պետ և «Ռազմա-մանկավարժական ամսագրի» գլխավոր խմբագիրը, ինչպես նաև «Ռազմական միտք և հեղափոխություն»ամսագրի խմբագրական հանձնաժողովի անդամ, դասավանդել Ռազմա-մանկավարժական ինստիտուտում։ 1930-ական թվականներին գործուղվել է Պերմի մարզ, որտեղ Բերեզնիկի ավանում (ներկայումս` քաղաք) 1942 թվականի դեկտեմբերի 4-ին ձերբակալվել է ՆԳԺԿ-ի օրգանների կողմից։ Գործը կարճվել է, և 1943 թվականի մարտի 13-ին Գեորգի Գիրսն ազատ է արձակվել։ Մահվան ճշգրիտ ժամկետը և վայրն անհայտ է։ ԽՍՀՄ Պետական պահոցի անձնական արխիվներում առկա են Գեորգի Գիրսին վերաբերվող փաստաթղթեր։


== Պարգևներ ==
Սուրբ Ստանիսլավի 3-րդ աստիճան (1907)
Սուրբ Աննայի 3-րդ աստիճան (1910)
Սուրբ Վլադիմիրի 3-րդ աստիճան սրերով (1917)
Գեորգիևյան զենք (1917)


== Ծանոթագրություններ ==


== Արտաքին հղումներ ==
Гирс Георгий Федорович
Списки генералов и офицеров русской армии, осужденных в 1930—1931 годах Archived 2017-05-07 at the Wayback Machine.
Ակտաշևո (այլ կիրառումներ)

Ակտաշևո, կարող է վերաբերել՝

Ակտաշևո - գյուղ Ռուսաստանի Բաշկորտոստան հանրապետության Գաֆուրիյսկի շրջանի կազմում։
Ակտաշևո - գյուղ Ռուսաստանի Բաշկորտոստան հանրապետության Խայբուլինսկի շրջանի կազմում։
Երբոգաչյոն

Երբոգաչյոն (ռուս.՝ Ербогачён), գյուղ Ռուսաստանի Իրկուտսկի մարզի Կատանգսկի շրջանի կազմում։
Բնակչությունը 2011 թվականին գրանցված տվյալներով կազմում էր 1965 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լիստվենիչնայա (այլ կիրառումներ)

Լիստվենիչնայա, կարող է վերաբերել՝

Լիստվենիչնայա - գետ Ռուսաստանում, Գորևայայի վտակը
Լիստվենիչնայա - գետ Ռուսաստանում, Իժմայի վտակը
Լիստվենիչնայա - գետ Ռուսաստանում, Յորսայի վտակը
Լիստվենիչնայա - գետ Ռուսաստանում, Շապկինայի վտակը
Լիստվենիչնայա - գետ Ռուսաստանում, Շեգմասի վտակը
Լիստվենիչնայա - գետ Ռուսաստանում, Չիրկայի վտակը
Լիստվենիչնայա - գետ Ռուսաստանում, Չուլասի վտակը
Լիստվենիչնայա - գետ Ռուսաստանում, Պյոզայի վտակը
Լիստվենիչնայա - գետ Ռուսաստանում, Վիկոշմայի վտակը
Լիստվենիչնայա - գետ Ռուսաստանում, Ցեմայի վտակը
Լիստվենիչնայա - գետ Ռուսաստանում, Ցիլմայի վտակը
Լիստվենիչնայա - գետ Ռուսաստանում, թափվում է Լիստվենիչնայա ծովածոց
Սիմոն բար Գյորա

Սիմոն (Շիմոն) բար Գյորա (եբր. שמעון בר גיורא, 1-ին դար, Gerasa, Հրեաստան, Հռոմեական կայսրություն - 71, Հռոմ, Հռոմեական կայսրություն), հրեական բանակի հրամանատար, 66-73 թվականների հրեական պատերազմի մասնակից։ Արմատական «Զելոտ» թևի ներկայացուցիչ, որն ազատել է բոլոր ստրուկներին և չեղյալ հայտարարել իր կողմից վերահսկվող տարածքում գտնվող բոլոր պարտքերը։ Ըստ Հայամ Մակոբիի՝ «Հռոմեացիները նախ նրա մեջ սպառնալիք էին տեսնում յուրաքանչյուր կարգի հասարակության, ապա Սպարտակի համար»։


== Ջոկատ ==
Մ.թ. 66 թվականին Բեթ-Հորոնում Կետոիոս Գալլոսի դեմ մղվող պայքարում, որտեղ հրեաները հաղթեցին հռոմեացիներին՝ Սիմոնը դրսևորել է ֆիզիկական ուժ և քաջություն։
Հավաքելով ջոկատ կռվել է Իդոմե նահանգի դեմ։
Նա Մասադում թաքնվել է իր դեմ ուղարկված Երուսաղեմի բանակից։
Ավելի ուշ իր ջոկատը հասցրել է մի քանի հազար սիկարի` վերանայելով տեսակետները։
Նա կարողացել է հաղթել իդումեացիներին, բարձրանալ Ջերիխո, գրավել Հեբրոնը և մոտենալ Երուսաղեմին։


== Երուսաղեմ ==
Երուսաղեմում զելոտների և իդումեացիների միջև ընթացող ներքին պայքարի ընթացքում իդումեացիները պարտություն կրեցին և բար Գյորային հրավիրեցին քաղաք։
Եդոմացիներն ու Սիկարիան ՝ Բար Գյորայի գլխավորությամբ, հրեական ապստամբների երեք խմբակցությունների միջև քաղաքացիական պատերազմի ժամանակ զբաղվել են չափավոր նախանձախնդրությամբ արյունալի վեճերով,
Քահանայապետ Մատիտյագոն, որը նպաստել է Բար Գյորայի ճանաչմանը՝ սպանվել է նրա կողմից։ Իդումեացիներն ու սիկարները Բար Գյորայի գլխավորությամբ, հրեա ապստամբների երեք խմբակցությունների միջև քաղաքացիական պատերազմի ընթացքում հրահրել են արյունալի վեճեր, որոնք ղեկավարվում էին նախկին դաշնակիցներ Սիմոն Բար-Գյորայի, Հովհաննես Գիսկալայի և Էլեազար Բեն-Սիմոնի կողմից։
Բար Գյորան իր տասը հազարերորդ բանակի շնորհիվ իշխանություն է ստացել Երուսաղեմի վրա։
70 թվականի ապրիլին, երբ Տիտոսի ուժերը հասել են Երուսաղեմ, ապստամբները միավորվել են հռոմեացիների դեմ։


== Մահ ==
Երուսաղեմի անկումից որոշ ժամանակ անց Բար-Գյորան գերեվարվել է հռոմեացիների կողմից և մահապատժի ենթարկվել՝ հաղթական տոնակատարությունների ժամանակ ի պատիվ Վեսպասյանի և նրա որդիների նետվելով Հռոմի Տարպեյան ժայռից։


== Արտաքին հղումներ ==
Աշխարհի բոլոր հրամանատարները Սիմոն (Շիմոն) բար Գյորա


== Ծանոթագրություններ ==
Բիրվետա

Բիրվետա (լիտ.՝ Birvėta, բելառուս․՝ Бірвета), գետ Բելառուսի Վիտեբսկի մարզում և Լիտվայում, Դիսնա գետի ձախ վտակը։
Գետի երկարությունը 34 կմ է (որից 31 կիլոմետրը Լիտվայի տարածքում է), ջրահավաք ավազանի մակերեսը՝ 1600 կմ²։ Գետաբերանում ջրի միջին ծախսը 10,4 մ³/վրկ է։ Գետի ակունքը Էրզվետաս լիճն է։ Բելառուսի տարածքում հոսում է Պոլոցկի ցածրավայրով, որտեղից թափվում է Դիսնա գետը։
Գլխավոր վտակը Մյադելկա գետն է (50 կմ), որի ավազանում գտնվում են Մյադելկի լճերը։ Մյուս վտակներն են Սվիլան և Կամոյան։ Բիրվետա գետի ավազանում է գտնվում Սվիրուս լիճը։


== Ծանոթագրություններ ==


== Գրականություն ==
Республика Беларусь. Атлас охотника и рыболова: Витебская область / Редактор Г. Г. Науменко. — Мн.: РУП «Белкартография», 2010. — С. 16. — 72 с. — 10 000 экз. — ISBN 978-985-508-136-5:


== Արտաքին հղումներ ==
Бірвета Archived 2013-02-05 at the Wayback Machine. (բելառուս.)
Լիտվա։ Գետեր։ Ուղեցույց
Սան Անտոնիո (այլ կիրառումներ)

Սան Անտոնիո, կարող է վերաբերել՝

Սան Անտոնիո - քաղաք ԱՄՆ-ի հարավային մասում՝ Տեխաս նահանգում
Սան Անտոնիո - դեպարտամենտ Արգենտինայում, Խուխույ պրովինցիայի կազմում
Սան Անտոնիո - դեպարտամենտ Արգենտինայում, Ռիո-Նեգրո պրովինցիայի կազմում
Սան Անտոնիո - նահանգ Չիլիի Վալպարաիսո տարածաշրջանում
Սլովենիայի քաղաքների ցանկ

Սլովենիայում քաղաքի կարգավիճակ ունեն 67 բնակավայրեր։ Սլովենաիայի Հանրապետության տեղական ինքնակառավարման մասին օրենքի համաձայն՝ քաղաք են համարվում 3.000ի-ից ավելի բնակչություն ունեցող այն բնակավայրերը, որ մյուսներից տարբերվում են իրենց տարածքով մեծությամբ, բնակչության խտությամբ, տնտեսական կառուցվածքով ու պատմական զարգացմամբ։ Բնակավայրը քաղաքի կարգավիճակ կարող է ստանալ երկրի կառավարության որոշմամբ։


== Խոշոր քաղաքները ==
Սլովենիայում խոշոր են համարվում 10.000 -ից ավելի բնակչություն ունեցող բնակավայրերը։ 2014 թվականի տվյալներով՝ երկրի 16 բնակավայրերում ապրում է 10.000-ից ավելի մարդ։


== Ծանոթագրություններ ==


== Արտաքին հղումներ ==
2002 թվականի մարդահամարի վիճակագրական տվյալները
Սիդր

Սիդր (ֆր.՝ cidre), մրգահատապտղային թույլ՝ ալկոհոլային գինի, ստացվում է խնձորահյութի խմորմամբ։
Սիդրը մշակվում է խնձորի ուշահաս սորտերից։ Խնձորը լվանում են, մանրացնում, մամլում, մշակում խմորիչներով, քամում, այնուհետև լցնում շշերի մեջ և 2-4 մթնոլորտային ճնշման տակ հագեցնում ածխաթթու գազով։ Սիդրը պարունակում է ածխաջրեր, ճարպեր, վիտամիններ։ Թողարկվում է քաղցր (պարունակում է 10 գ/լ շաքար), կիսաանապակ (պարունակում է 5 գ/լ շաքար), անապակ (առանց շաքարի սիդր)։ Ոգելից սիդրը պարունակում է 5-7 % ծավալով սպիրտ, 5-8 գ/լ թթուներ։ Սիդրի հայրենիքը Հյուսիսային Ֆրանսիան է, որտեղ սիդր են անվանում խնձորից ստացվող ցանկացած ալկոհոլային ըմպելիք։ Լայնորեն տարածված է Ավստրիայում, Շվեյցարիայում, Մեծ Բրիտանիայում և այլուր։ ԱՄՆ-ում սիդր են անվանում պաստերացված խնձորահյութը։
Օստրի Կամեն (գյուղ, Լև-Տոլստովսկի շրջան)

Օստրի Կամեն (ռուս.՝ Острый Камень), գյուղ Ռուսաստանի Լիպեցկի մարզի Լև-Տոլստովսկի շրջանի կազմում։ Այն գտնվում է Լեբեդյանսկոյե մայրուղին Լև Տոլստոյի հետ կապող ճանապարհի վրա։
Ըստ երևույթին, այն առաջացել է 18-րդ դարի սկզբից ոչ ուշ, քանի որ 1792 թվականին գյուղում կառուցվել է Նիկոլսկայա եկեղեցին (այժմ՝ ճարտարապետական հուշարձան (տարածաշրջանային))։ Անվանումը կապված է հին քարահատության արհեստի հետ։ Գյուղի մոտ կան նաև դևոնյան համակարգի ելուստներ և ջրաղացաքարերի ավազաքարեր, որոնց արդյունքում նրանում զարգացել է ջրաղացագործությունը և ընդհանրապես քարագործությունը» ։
Նախկինում գյուղը եղել է Օստրի-Կամենսկի գյուղխորհրդի կենտրոնը (այստեղից էլ նրա անվանումը), սակայն հետագայում, ամենայն հավանականությամբ, 1990-ականներին, նրա զարգացման հետ կապված վարչական գործառույթը փոխանցվել է Զոլոտուխե գյուղին։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ուելս շրջան (Ինդիանա)

Ուելս շրջան (անգլ.՝ Wells County), ԱՄՆ Ինդիանա նահանգի 92 վարչական միավորներից մեկը։ Ընդհանուր տարածությունը 958 կմ² է, բնակչությունը՝ 27.600 մարդ (2010 թ. տվյալներով)։ Շրջկենտրոնն է Բլաֆտոն բնակավայրը։ Կազմավորվել է 1837 թ.։
Բոնաբ

Բոնաբ (պարսկերեն՝ بناب, Bonāb կամ Benāb, ինչպես նաև՝ Բինաբ, Բունաբ, Բինով և Բինև), քաղաք Իրանի հյուսիս-արևմուտքում, Արևմտյան Ադրբեջանի օստանում։ Տեղակայված է Ուրմիա լճի ափին։ Վարչական կենտրոնը Բոնաբի շաhրեստանն է։ Բնակչությունն ըստ 2006 թվականի տվյալների կազմում էր 75,332 մարդ, 19,922 ընտանիք, բնակչությունը բացի պարսկերենից խոսում է նաև ադրբեջաներեն։


== Քաբաբ ==

Բոնաբը հայտնի է իր քաբաբով։ Իրանի ռեստորաններում, քաբաբ պատրաստելու համար օգտագործում են բոնաբյան քաբաբի բաղադրատոմսը։


== Կրթություն ==
Բոնաբում գտնվում է.

Բոնաբի բարձրագույն ուսումնական հաստատություն
Ազադ Իսլամական Համալսարանի մասնաճյուղը
Պայամե Նուր համալսարանի մասնաճյուղը
Բեատրիս Հասթինգս

Բեատրիս Հասթինգս (անգլ.՝ Beatrice Hastings, իրական անունը՝ Էմիլի Էլիս Հեյ անգլ.՝ Emily Alice Haigh, հունվարի 27, 1879(1879-01-27), Լոնդոն, Մեծ Բրիտանիայի և Իռլանդիայի միացյալ թագավորություն - հոկտեմբերի 30, 1943(1943-10-30), Worthing, Արևմտյան Սասեքս, Անգլիա, Միացյալ Թագավորություն), անգլիացի բանաստեղծուհի և գրաքննադատ։


== Կենսագրություն ==
Բեատրիս Հասթինգսը ծնվել է 1879 թվականի մայիսի 12-ին Լոնդոնում։ Մեծացել է Հարավային Աֆրիկայում։ Մինչ Առաջին համաշխարհային պատերազմի սկիզբը նրա աշխատանքների զգալի մասը հրատարակվել են բրիտանական «Նյու Էյջ» (անգլ.՝ New Age) ամսագրում՝ տարբեր կեղծանունների ներքո։ Հասթինգսը լավ հարաբերությունների մեջ է եղել ամսագրի խմբագիր Ռ․ Օրեյջի հետ։ Եղել է Քեթրին Մենսֆիլդի ընկերուհին, որի աշխատանքները առաջին անգամ հրատարկվել են «Նյու Էյջ»-ում։
Պատերազմից առաջ տեղափոխվել է Փարիզ։ Բեատրիսը բնակություն է հաստատել Մոնպառնասում և այնտեղ է ապրել Ամեդեո Մոդիլիանիի հետ։
Բեատրիս Հասթինգսը կարցինոմայից տառապելով իր կյանք ավարտել է 1943 թվականի հոկտեմբերի 20-ին ինքնասպանությամբ։


== Հրապարակումներ ==
Woman's Worst Enemy – Woman, 1909
The Maids' Comedy: A Chivalric Romance in Thirteen Chapters, 1911
The Old "New Age"—Orage and Others, Blue Moon Press, 1935
Defence of Madame Blavatsky (Volume 1, Volume 2), Hastings Press, 1937


== Պատկերասրահ ==

		


== Ծանոթագրություններ ==


== Գրականություն ==
John Carswell. Lives and Letters. — N. Y.: New Directions, 1978. (անգլ.)
Beatrice Hastings. Defence of Madame Blavatsky. — Vv. 1 and 2. — Worthing: Hastings Press, 1937. (անգլ.)
Beatrice Hastings. The Old New Age—Orage and Others. — Blue Moon Press, 1935. (անգլ.)
Philip Mairet. A. R. Orage — a Memoir. — N. Y., University Books, 1966. (անգլ.)
Carol Mann. Modigliani. — N. Y.: OUP, 1980. (անգլ.)
Pierre Sichel. Modigliani. — N. Y.: Dutton, 1967. (անգլ.)


== Արտաքին հղումներ ==
Beatrice Hastings: Defence of H.P. Blavatsky
Royal Academy of Arts
The Modernist Journals Project
Քրդական թատրոն

Քրդական թատրոն պետական, Հայկական ԽՍՀ կառավարության որոշմամբ, քրդական թատերական ինքնագործ խմբերի հիման վրա կազմակերպվել է 1937 թվականին, Ապարան գյուղում, որպես շրջիկ պետական թատրոն։ Բացվել է նոյեմբերի 7-ին Ս․ Կաժոյանի «Արևի ծագումը» պիեսի բեմադրությամբ։ 1938 թվականին քրդական թատրոն տեղափոխվել է նորաստեղծ Ալագյազի շրջանի Ալագյազ գյուղը, դարձել շրջանային շրջիկ պետական թատրոն։ Քրդական առաջին և միակ պետական թատրոնի գեղարվեստական ղեկավար է նշանակվել Մկրտիչ Ջանանը, ռեժիսոր՝ Ցոլակ Նիկողոսյանը, տնօրեն՝ Ջալլադ Կոտոյանը։ 


== Թատերախմբի դերասան–դերասանուհիներ ==
Թատերախմբում էին դերասան–դերասանուհիներ՝ Միշաե Շամոն, Ղահրամենե Ռաշոն, Ղաչաղե Ագիտը, Սլոե Բրդոն, Չիլա Ջալիլը, Ալիե Հաջին, Ղադրե Սամանդը, Անուշ Սահակյանը և ուրիշներ։ Հետագայում հիմնադիր խումբը համալրվել է երիտասարդ կադրերով։


== Դերասանական կազմը՝ 1940թ. ==
Ռաշոյան Ղարաման, Համիդ Ուսումյան, Մհոյան Ղաչախ, Մհոյան Իսո, Խդրյան Ագիթ, Դրբոյան Սլո, Ղասոյան Ղադր, Ամոյան Ալի, Ասլանյան Ասիյա, Մկրտիչյան Վարտուշ, Սհակյան Անուշ, Ֆերոյան Չիլե, Ամոյան Ահմադ, Սուլթանյան Ադո, Խուդոյան Սհիդ, Խաթիֆյան Խարիֆ, Հարությունյան Մանիյա, Բաքրյան Բասո։


== Թատրոնի տնօրենները ==
Թատրոնում տարբեր տարիներ տնօրեններ են եղել Ջաֆարով Սալահը, Միրոե Ասադը, Ջարդոե Գենջոն, Ալիե Ամոն, Ամրիկե Դալոն, ռեժիսորներ՝ Ջերջիզ Ժամհարյանը, Զ․ Ղամբարյանը, Ա․ Մարտիրոսյանը, Ռ․ Արմենյանը, Վարոս Սարոյանը Կարո Վարդանյանը և ուրիշներ։


== Թատրոնը ձևավորողները ==
Ձևավորումներ են կատարել նկարիչներ Ա․ Գրիգորյանը, Գ․ Բաբայանը, Ս․ Թարյանը, Սիրանույշ Գևորգյանը և ուրիշներ։


== Բեմադրված գործեր ==
Բեմադրվել են՝ Սունդուկյանի «Պեպո», Մդիվանու «Հայրենիք» («Պատիվ»), Ջաբարլու «Սևիլ», Հաշիե Ջնդիի «Մուրազ»,  Ալեքսանդր Շիրվանզադեի «Չար ոգի», Ս․ Գինոսյանի «Միրաքի աղջիկը», «Հերոսը Ջզիր քաղաքից», «Կյառ ու Քուլլըք», Ա․ Շայբոնի «Պարաշյուտով փեսացուն», Վ․ Շողերյանի «Գնացք», մանուկների և պատանիների համար՝ «Գիքորը» (ըստ Հովհաննես Թումանյանի), «Մամո Աշե», «Հայր», «Խռովություն» և այլն։
Քրդական թատրոնը նպաստել է քուրդ աշխատավորների քաղաքական, գեղագիտական դաստիարակությանը։ Թատրոնը փակվել է 1947 թվականին։ 1975 թվականից, Արագածի շրջանի Ալագյազ գյուղում գործում է քրդական ժողովրդական թատրոն։


== Ծանոթագրություններ ==
 [1] Archived 2017-02-20 at the Wayback Machine., ԳԱԹ, թատերական բաժին՝ Սարգիս մելիքսեթյանի ֆոնդ №1101
Մեդվեժյա (այլ կիրառումներ)

Մեդվեժյա, կարող է վերաբերել՝

Մեդվեժյա - գետ Ռուսաստանում, Շուգորի վտակը
Մեդվեժյա - գետ Ռուսաստանում, թափվում է Օզերնոյ ծոց
Մեդվեժյա - գյուղ Ուկրաինայի Վիննիցայի մարզի Նեմիրովի շրջանում
Յուպիտեր-Ավիա

Յուպիտեր-Ավիա, ավիաընկերություն, որը տեղակայված էր Հայաստանի Էրեբունի օդանավակայանում։


== Պատմություն ==
Յուպիտեր-Ավիան ստեղծվել է 1998 թվականին և շահագործել է երկու Անտոնով Ան-24 ինքնաթիռներ։ Ընկերությունն իր գործունեությունը դադարեցրել է 2002 թվականին։


== Օդանավատորմ ==
2 x Անտոնով AN-24 


== Ծանոթագրություններ ==